SL Uradni list Evropske unije C 35/6

Objava zahtevka za spremembo v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2017/C 35/07)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek.

ZAHTEVEK ZA ODOBRITEV SPREMEMBE SPECIFIKACIJE PROIZVODA ZA ZAŠČITENE OZNAČBE POREKLA/ZAŠČITENE GEOGRAFSKE OZNAČBE, KI NI MANJŠA

Zahtevek za odobritev spremembe v skladu s prvim pododstavkom člena 53(2) Uredbe (EU) št. 1151/2012

„CONNEMARA HILL LAMB“ / „UAIN SLÉIBHE CHONAMARA“

EU št.: IE-PGI-0105-01291 – 12.12.2014

ZOP ( ) ZGO ( X )

1. Skupina vložnikov in pravni interes

Ime skupine : Connemara Hill Lamb Naslov : Connemara Hill Lamb Ltd, Corr na Mona, Co Galway, Irska Telefon : +353 949548798 E-naslov : connemarahilllamb@eircom.net

Pravni interes:

Vložnik je isti kot prvotni vložnik. Connemara Hill Lamb je skupina proizvajalcev in predelovalcev zadevnega proizvoda.

2. Država članica ali tretja država

Irska

3. Postavka v specifikaciji proizvoda, na katero se sprememba nanaša

— ☐ Ime proizvoda — ☒ Opis proizvoda — ☐ Geografsko območje — ☒ Dokazilo o poreklu — ☒ Metoda proizvodnje — ☒ Povezava — ☐ Označevanje — ☒ Drugo [posodobitev kontaktnih podatkov]

4. Vrsta sprememb

— ☒ Sprememba specifikacije proizvoda za registrirano ZOP ali ZGO, ki se ne šteje za manjšo v skladu s tretjim pododstavkom člena 53(2) Uredbe (EU) št. 1151/2012. — ☐ Sprememba specifikacije proizvoda za registrirano ZOP ali ZGO, za katero enotni dokument (ali enakovredni dokument) ni bil objavljen, pri čemer se sprememba ne šteje za manjšo v skladu s tretjim pododstavkom člena 53(2) Uredbe (EU) št. 1151/2012.

5. Spremembe

Opis

Povzetek:

Proizvod, ki se zaščiti, je jagnje Connemara Hill Lamb, ki se vzreja, skoti in redi na opredeljenem geografskem območju. Jagnjeta imajo nizko telesno težo, njihove kosti so lahke, meso trupov pa je pusto, prekrito s tanko plastjo loja, rdeče rožnate barve ter ima čvrsto in izrazito teksturo.

Opis in obrazložitev:

Izraz „tanka plast maščobe“ se zaradi jasnosti razširi na „tanko plast loja“, saj izraza „maščoba“ nestrokovnjaki morda ne bi razumeli pravilno.

Dokazilo o poreklu

Povzetek:

Pričevanja o uživanju jagnjetine Connemara Hill Lamb segajo v zgodnje devetnajsto stoletje, ko so bile s Škotske pripeljane ovce pasme Blackface (ovce s črno glavo) za ovčjerejo. V letih od 1850 do 1870, takoj po koncu obdobja lakote, so bile s Škotske uvožene precejšnje količine ovc pasme Blackface za pašo v hribovju. Congested Districts Board (odbor za prenaseljena območja), ustanovljen leta 1891, je nadaljeval uvoz, da bi izboljšal pasmo. Pasma se je medtem razvila v posebno raso in se prilagodila težkim pogojem v Connemari, da bi lažje preživela. Pasma ovc s črno glavo je zlasti primerna za teren tega območja, saj lahko išče hrano bolje od ostalih pasem. Da se zagotovi popolna sledljivost od kmetijskega gospodarstva do zakola, so vsa jagnjeta označena s posebno ušesno znamko in oznako na trupu.

Opis in obrazložitev:

Spremembe so namenjene podrobnejšemu opisu videza jagnjet s črno ali pegasto („brecked“) glavo („breac“ pomeni pegast v gelščini, tj. irščini).

Metoda proizvodnje

Povzetek:

Meso je pridobljeno iz jagnjet pasme Blackface, ki se skotijo in vzrejajo na opredeljenem geografskem območju. Jagnjeta se skotijo spomladi, običajno ne pred aprilom (pozneje kot druga irska jagnjeta), in se celo življenje hranijo pri materi. Pasejo se prosto v hribovitem habitatu in običajno niso zaklana pred 14 tednom starosti. Nekatera jagnjeta niso zaklana pred 10. tednom starosti.

Opis in obrazložitev:

S spremembo metode proizvodnje se popravi napaka v prvotni specifikaciji, v kateri je napačno navedeno, da so jagnjeta običajno zaklana v 14 tednu starosti, in ni pojasnjeno, da je to običajno najnižja starost, pri kateri so jagnjeta zaklana, pri čemer ob zakolu niso starejša od 32 tednov. Naravno obdobje dojenja je do 16 tednov in jagnjeta se lahko tudi prosto pasejo v hribovitem habitatu, zato so lahko zaklana tudi, ko so starejša.

Povezava

Povzetek:

Jagnjeta se skotijo spomladi, običajno ne pred aprilom (pozneje kot druga irska jagnjeta), in se do 16 tednov hranijo pri materi, kar je naravno obdobje laktacije, ali pa se pri materi hranijo celo življenje. Pasejo se prosto v hribovitem habitatu in običajno niso zaklana pred 14 tednom starosti, vendar ob zakolu niso starejša od 32 tednov. Nekatera jagnjeta niso zaklana pred 10. tednom starosti. Zaradi neravnega terena so jagnjeta običajno gibčnejša od jagnjet, ki živijo v nižjih predelih, zato so njihovi trupi manjši, njihova masa pa znaša od 9 kg do 20 kg v primerjavi z maso trupov jagnjet v nižjih predelih, ki znaša 25 kg.

Opis in obrazložitev:

V popolnem zahtevku, ki je bil Komisiji predložen kot del dokumentacije za Connemara Hill Lamb in objavljen v zbirki podatkov DOOR, je bila navedena masa od 9 do 18 kg. Vendar je bila v prvotno objavljenem povzetku napačno vključena masa 10 kg, čeprav bi moral biti naveden razpon vrednosti. Zgornja mejna vrednost 18 kg se poveča na 20 kg, da se upošteva povečanje velikosti jagnjet v desetletju zaradi zmanjšanja števila živali, zlasti iz okoljskih razlogov in zaradi nadzora praproti, s čimer se je izboljšalo rastlinstvo na območju.

V obdobju 2005–2014 se je v okrožju Galway populacija ovc zmanjšala za 112 000, in sicer s 509 074 na 397 989 ovc (letni popis ovc s strani ministrstva). Težja jagnjetina boljše vrste se proizvaja tudi zaradi izbire očetov. (Kmetje lahko izbirajo med pasmami očetov, kot so na primer Galway/Mayo Blackface/Brecked, Texel, Suffolk, Beltex, Charlois itn.).

Drugo: (Posodobitev kontaktnih podatkov)

(Pristojna služba v državi članici)

Ime : Department of Agriculture, Food and the Marine Naslov : Agriculture House, Kildare Street, Dublin 2, Irska Telefon : +353 16072371 Telefaks : +353 16072038 E-naslov : geographicalIndications@agriculture.gov.ie.

Opis in obrazložitev:

Ime ministrstva se je spremenilo leta 2011 in zdaj vključuje tudi pristojnost za morsko okolje.

Drugo: (Jedrnat opis geografskega območja)

(Geografsko območje)

Povzetek:

Geografsko območje je območje zahodno od povodja Corrib, vključno z otoki Inishmaan, Inisheer in Inishmore, ter obsega območje na zahodu Irske, mednarodno poznano kot Connemara. Za pokrajino tega območja so značilni gorovja, močvirja in jezera. Jagnjeta se redijo na goratih predelih, kjer se hranijo z gorsko travo, resjem in zelišči.

Opis in obrazložitev:

Spremembe so namenjene podrobnejši pojasnitvi mej geografskega območja in vključujejo imena otokov, ki niso bili posebej navedeni v prvotnem zahtevku, vendar so znotraj geografskega območja, in sicer zahodno od celine.

Drugo: (Posodobitev kontaktnih podatkov)

(Nadzorni organ)

Ime : Department of Agriculture, Food and the Marine Naslov : Agriculture House, Kildare Street, Dublin 2, Irska Telefon : +353 16072371 Telefaks : +353 16072038 E-naslov : geographicalIndications@agriculture.gov.ie.

ENOTNI DOKUMENT

„CONNEMARA HILL LAMB“/„UAIN SLÉIBHE CHONAMARA“

EU št.: IE-PGI-0105-01291 – 12.12.2014

ZOP ( ) ZGO ( X )

1. Ime

„Connemara Hill Lamb“ / „Uain Sléibhe Chonamara“

2. Država članica ali tretja država

Irska

3. Opis kmetijskega proizvoda ali živila

3.1 Vrsta proizvoda

Skupina 1.1 Sveže meso (in drobovina)

3.2 Opis proizvoda, za katerega se uporablja ime iz točke 1

Jagnjetina Connemara Hill Lamb je meso jagnjet pasme ovac s črno ali pegasto glavo, ki so bila skotena in vzrejena v čredi ovc pasme Connemara Mayo Blackfaced, ki imajo lahko tudi pegasto glavo, in znotraj geografskega območja. Jagnjeta imajo nizko telesno težo, njihove kosti so lahke, meso trupa pa je pusto, prekrito s tanko plastjo loja, rdeče rožnate barve ter ima čvrsto in izrazito teksturo. Jagnjetina ima naraven, sočen okus in aromo ter zelo izrazit priokus. Na voljo je od julija do januarja (občasno od junija).

3.3 Krma (samo za proizvode živalskega izvora) in surovine (samo za predelane proizvode)

Ni intenzivnega krmljenja, saj se jagnjeta obsežno redijo na travinju na geografskem območju s tradicionalnimi praksami ovčjereje na območju Connemara. Dodatno se lahko krmijo le, če je to potrebno zaradi pomanjkljive vegetacije, neugodnih vremenskih razmer ali premajhne rasti jagnjet, in zgolj s krmo, ki jo odobri ministrstvo za kmetijstvo, s katero se dopolni travna paša.

3.4 Posebne faze proizvodnje, ki jih je treba izvajati na opredeljenem geografskem območju

Meso je pridobljeno iz jagnjet ovc pasme Blackface s črno ali pegasto glavo, ki se vzrejajo, skotijo in redijo na opredeljenem geografskem območju.

3.5 Posebna pravila za rezanje, ribanje, pakiranje itn. proizvoda, za katerega se uporablja registrirano ime

—

3.6 Posebna pravila za označevanje proizvoda, za katerega se uporablja registrirano ime

Na trupih, delih trupov ali kosih je treba navesti geografsko označbo „Connemara Hill Lamb“ ali „Uain Sléibhe Chonamara“ skupaj s simbolom ZGO.

4. Jedrnata opredelitev geografskega območja

Geografsko območje je območje zahodno od povodja Corrib, vključno z otoki Aran (Inishmaan, Inisheer in Inishmore), Inishshark, Omey, Inishbofin, Inishturk, otokom Clare in vsemi nenaseljenimi otoki, ki obsegajo območje na zahodu Irske, mednarodno poznano kot Connemara.

5. Povezava z geografskim območjem

Posebnosti geografskega območja

Za pokrajino tega območja so značilni gorovja, močvirja in jezera. Jagnjeta se redijo na goratih predelih, kjer se hranijo z gorsko travo, resjem in zelišči.

Glavne vrste so trave Agrostis Spp., Festuca Spp. in Molina ter bičja Carex Spp., Scipus cespitosus, Eriophorum angustifolium in Trichophurum cespitosum. Druge pomembne rastline v prehrani so resja Calluna vulgaris, Erica tetralix in Erica cinerea ter rastlini Nartecium ossifragum in Potentilla erecta.

Posebnosti proizvoda

Pasma ovce s črno ali pegasto glavo je zlasti primerna za teren tega območja, saj lahko išče hrano bolje od ostalih pasem.

Zaradi neravnega terena so jagnjeta običajno gibčnejša od jagnjet, ki živijo v nižjih predelih, zato so njihovi trupi manjši, njihova masa pa znaša od 9 kg do 20 kg v primerjavi z maso trupov jagnjet v nižjih predelih, ki znaša 25 kg.

Jagnjeta se skotijo spomladi, običajno ne pred aprilom (pozneje kot druga irska jagnjeta), in se do 16 tednov hranijo pri materi, kar je naravno obdobje laktacije, ali pa se pri materi hranijo celo življenje. Pasejo se prosto v hribovitem habitatu in običajno niso zaklana pred 14 tednom starosti, vendar ob zakolu niso starejša od 32 tednov. Nekatera jagnjeta niso zaklana pred 10. tednom starosti.

Vzročna povezava med geografskim območjem in določeno kakovostjo, slovesom ali drugimi značilnostmi proizvoda

Določena kakovost: okus, aroma in barva jagnjetine Connemara Hill Lamb so neposredno povezani z lokalnim rastlinjem, na katerem se jagnjeta pasejo. Prehranjujejo se z gorsko travo, resjem in zelišči, ki so značilni za območje proizvodnje.

Sklic na objavo specifikacije

(drugi pododstavek člena 6(1) te uredbe)

http://www.agriculture.gov.ie/gi/pdopgitsg-protectedfoodnames/products/

(1) UL L 343, 14.12.2012, str. 1.